સંગઠન 2000ની સાલથી મહિલાઓને લગતા મુદ્દાઓ, અને તેમાંય ખાસ કરીને, મહિલાઓ ઉપર થતી હિંસાના મુદ્દે કાર્યરત છે. બાળલગ્ન તથા દુષ્કર્મ જેવા ગંભીર બનાવોમાં દરમિયાનગીરી કરીને સામાજિક ન્યાય અપાવવામાં સંગઠને નોંધપાત્ર કામગીરી કરી છે. આવા બનાવો ઉપર અંકુશ લાવવા માટે અને બહેનોને ન્યાય અપાવવા માટે સંગઠન, વ્યાપક જાગૃતિ લાવવાનું કામ કરે છે, કાઉન્સેલિંગ કરે છે અને જરૂર પડે તો કાયદાકીય પ્રક્રિયા પણ કરે છે. સંગઠનનું પોતાનું કાઉન્સેલિંગ કેન્દ્ર છે અને આ કેન્દ્ર દ્વારા 600થી વધારે કેસોમાં મહિલાઓને મદદ પૂરી પાડવામાં આવી છે. સંગઠનની કામગીરીને કારણે હવે હિંસાનો ભોગ બનેલી બહેનો જાતે જ મહિલા હૅલ્પલાઈન અને પોલીસને ફોન કરીને મદદ માગતી થઈ છે. ઘરેલૂ હિંસાને લગતા કાયદા બાબતે પણ બહેનોમાં જાગૃતિ આવી છે.